Iļja Proskurjakovs

Iļja Proskurjakovs (; dzimis 1987. gada 21. februārī Surgutā) ir krievu hokejists, vārtsargs. Pašlaik (2020) Proskurjakovs spēlē Kontinentālās hokeja līgas klubā Rīgas "Dinamo".

Spēlētāja karjera 
Pirmo spēli "Metallurg" rindās Proskurjakovs aizvadīja jau 2004.—05. sezonā. 2006.—07. sezonā klubs izcīnīja Krievijas Superlīgas čempiones titulu, taču Proskurjakovs visas sezonas gaitā laukumā tā arī nebija devies. 2008.—09. sezonā, kas bija pirmā KHL sezona, viņš izcīnīja Alekseja Čerepanova balvu, kā līgas labākais jaunais spēlētājs. 2009.—10. sezonā Proskurjakovs tika atzīts par līgas septembra labāko vārtsargu. Ja 2009.—10. sezonā Proskurjakovs bija "Metallurg" pamatvārtsargs, spējot izkonkurēt Vasīliju Košečkinu, 2010.—11. sezonā pamatvārtsarga pienākumus komandā pildīja Georgijs Gelašvili. 

Īsi pirms 2010.—11. sezonas transfēru logas aizvēršanas Proskurjakovs tika aizmainīts uz Maskavas CSKA vienību. 2011.—12. gada sezonu vārtsargs aizvadīja Čeļabinskas "Traktor" rindās, taču tad atgriezās CSKA. 2013.—14. gada sezonā dalīja spēles laiku vārtos ar Rastislavu Staņu, taču nākamās sezonas ievadā tika aizmainīts uz Vladivostokas "Admiral". 2015. gada maijā tika aizmainīts jau uz Ņižņijnovgorodas "Torpedo", tās rindās aizvadot nākamās divas sezonas.

Atsauces

Ārējās saites 

1987. gadā dzimušie
Krievijas hokejisti
Magņitogorskas "Metallurg" spēlētāji
Maskavas CSKA spēlētāji
Čeļabinskas "Traktor" spēlētāji
Vladivostokas "Admiral" spēlētāji
Ņižņijnovgorodas "Torpedo" spēlētāji
Krēfeldes "Pinguine" spēlētāji
Hantimansijskas "Jugra" spēlētāji
Soču "Leopardi" spēlētāji
Rīgas "Dinamo" spēlētāji